CELEX: 62021CN0060
Language: bg
Date: 2021-02-01 00:00:00
Title: Дело C-60/21: Иск, предявен на 1 февруари 2021 г. — Европейска комисия/Кралство Белгия

22.3.2021   
            
            
               BG
            
            
               Официален вестник на Европейския съюз
            
            
               C 98/18
            
         
      Иск, предявен на 1 февруари 2021 г. — Европейска комисия/Кралство Белгия
      (Дело C-60/21)
      (2021/C 98/18)
      Език на производството: френски
      
         Страни
      
      
         Ищец: Европейска комисия (представители: W. Roels, V. Uher)
      
         Ответник: Кралство Белгия
      
         Искания на ищеца
      
      Комисията иска Съдът:
      
                  —
               
               
                  да установи, че като е запазило разпоредби, според които:
               
            се отказва приспадането на задълженията за издръжка или на сумите с такова предназначение и на допълнителните периодични плащания, от облагаемия доход на лицата, носители на такива задължения, които не пребивават постоянно в Белгия и получават там по-малко от 75 % от доходите си от професионална дейност, които не могат да се ползват от същото приспадане в своята държава членка на пребиваване поради ниските си доходи, облагаеми в тази държава,
      Кралство Белгия не е изпълнило задълженията си по член 45 от Договора за функционирането на Европейския съюз (ДФЕС) и член 28 от Споразумението за Европейското икономическо пространство (ЕИП) и
      
                  —
               
               
                  да осъди Кралство Белгия да заплати съдебните разноски.
               
            
         Основания и основни доводи
      
      В подкрепа на иска си Комисията излага едно единствено основание, което е възможността спорната правна уредба да разубеди данъчнозадължените лица, които не пребивават постоянно в Белгия, да упражнят гарантираните от Договорите свободи на движение и по-конкретно свободното движение на работници, предвидено в член 45 ДФЕС и в член 28 от Споразумението за ЕИП.
      Наистина, данъчнозадължено лице, което не получава в Белгия поне 75 % от облагаемите си доходи от професионална дейност и което не може да се ползва ефективно от приспадането на задълженията за издръжка в държавата си на пребиваване поради липсата на достатъчно облагаеми доходи в тази държава членка, е лишено от белгийското законодателство от възможността да се ползва от каквото и да е приспадане на тези задължения. От практиката на Съда и по-конкретно от решение от 10 май 2012 г. по дело C-39/10, Европейска комисия/Естония обаче следва, че в такъв случай държавата по заетостта трябва да вземе предвид личното и семейното положение на данъчнозадълженото лице, което не пребивава там постоянно.